
Për të gjitha farmacistet, që mendojnë sejanë të afta në 
kiminë e shëndetit, por jo në atë të zemrës. Kujdes kur 
jepni ilaçe për zemrën. :) 

Pushime në Nicë 


“Si e do çajin me sheqer, apo pa sheqer?” e pyeti Erieni 
Helenën, pak i çuditur që nuk e dinte tashme përgjigjen 
e kësaj pyetjeje. 

“Pa sheqer, të lutem.” tha Helena teksa i hodhi një vësh- 
trim të shpejtë. Sytë e saj ngjyrë blu shndrisnin nën rrezet 
e diellit. Më pas ajo e hodhi vështrimin mbi Promenade 
des Anglais 1 . 

“Epo, hidh sa të duash atëherë” tha Erieni. “ Unë do ta 
lë të ziejë edhe pak.” 

“Mirë.” 

Erieni vëzhgoi prohlin e Helenës për një çast. Ai ishte 
i mendimit se hunda e saj ishte pak e madhe. Megjithatë 
ajo ishte shumë e bukur. Ajo ishte pa dyshim gruaja më 
tërheqëse me të cilën kishte dalë ndonjëherë. Padyshim, 
që ishte një turp dhe fatkeqësi që kishte hlluar të mos e 
pëlqente më. 

Ai hodhi vështrimin tej derës së hapur të kafenesë. 

1 Promenade des Anglais- Shëtitore përgjatë Mes- 
dheut në Nicë, Francë. 

Ishte e vështirë të besoje se ishte muaji nëntor. Dielli 
brilant rrezëtinte mbi ujë. Një avion pasagjeresh vërtitej 
në qiell, shumë poshtë, duke gumëzhitur drejt aeroportit 
të Nisës. Një pulëbardhë u ul në majën e shtizës së fla- 
murit dhe uli krahët. Policët me kapelet e tyre të basket- 
bollit drejtonin turistët me biçikleta. Ishte një skenë tër- 
heqëse, megjithëse Erieni tashmë ishte mërzitur me të. 

Mendoi për librin që kishte ne xhep. Titullohej “ Çështjet 
kryesore të Filozofisë” nga A. }. Ajer, të cilin e gjeti dje 
në një librari në Rue de France vetëm për 10 euro. Ai 
dëshironte ta lexonte librin në atë çast, por mendoi se 
Helena do të zemërohej. Ishte zemëruar një ditë më parë, 
kur pasi doli nga banja e veshur me këmishë dhe kilota 
e gjeti duke lexuar në shtrat. Ai vazhdonte të lexonte, 
teksa ajo po vinte rrotull nëpër dhomë duke varur rrobat 
dhe duke parë sendet që kishte blerë gjatë ditës. Më në 
fund tha, “ Unë të dukem shumë e mërzitshme, përderi- 
sa preferon të lexosh atë libër.” 

Erieni e kishte ulur librin. “ Më fal,” tha ai. “Isha 
thjesht duke i hedhur një sy kapitullit të parë ndërsa ti po 
bëje dush kur u përfshiva në paradokset e Zenos.” 

“Çfarë?” 

Ai i tregoi rreth Akilit dhe një breshke që do të bënin 
vrap. Nëse Akili do ta linte breshkën të nisej një hap 
më përpara, nuk do ta arrinte dot, sepse pavarësisht se 
sa afër saj do të ishte, breshka gjithmonë do të ishte në 
gjendje të lëvizte pak më përpara, kur Akilit ndërkaq i 
duhej të shkurtonte distancën ndërhyrëse. 


“Por ky është budallallëk,” tha Helena. “ Ai do ta ka- 

lonte. Ai nuk do të ndalonte.” 

“Po, sigurisht, ne e dimë që diçka më e shpejtë mund ta 
parakalojë diçka që ecën më ngadalë. Ose besojmë se e 
dimë, sepse mund ta vëzhgojmë dhe na duket intuitiv- 
isht e drejtë. Zeno thekson se kjo gjë është jologjike, nëse 
e mendon nga ana matematikore. Nëse ti e ndan kohën 
dhe hapësirën në një mënyrë të pakufishme, atëherë në 
teori asgjë nuk mund të lëviz, sepse nuk ka rëndësi se në 
çfarë pikë lëviz prej asaj prej nga ku je nisur, imagjinon 
një pikë tjetër që është më afër.” 

Helena po rrudhte ballin. “Epo, nuk mund të jetë e 
vërtetë, thjesht po bën lojëra fjalësh.” 

“Ndoshta mund të jetë kështu, por janë fjalët me anë 
të cilave në shprehim mendime, kështu që është intere- 
sante ti analizosh ato dhe të shohësh së çfarë supozimesh 
mund të bësh me anë të tyre.” 

“Nuk e kuptoj arsyen pse duhet të flasësh për gjëra që 
nuk janë reale.” 

“Çfarë është reale atëherë? Nëse fjalët nuk janë reale, 
çfarë është reale?” 

Helena mblodhi supet. “Nuk e di. Ky krevat për shem- 
bull” 

“Atëherë do të thuash objektet fizike. Megjithëse 
konceptet ekzistojnë ashtu siç ekzistojnë edhe objektet 
fizike. Në njëfarë mënyrë ato janë më reale, sepse ne i kr- 
ijuam vetë ato, ose së paku dukemi sikur jemi në gjendje 
ti mbajmë në mendjen tonë, kur ne mund të shquajmë 
botën fizike nëpërmjet shqisave tona. Dhe ne e dimë se 
shqisat tona shpeshherë janë të gabuara, si në rastin kur 
dehemi, drogohemi apo ndonjë gjë tjetër.” 

Helena u fut në shtrat, por nuk i ktheu përgjigje. Erieni 
e hodhi Alfred Ajeri në dysheme dhe i ofroi prezencës 

fizike të Helenës vëmendjen e tij të pandashme për disa 
minuta. Kur më në fund u gjend sipër trupit të saj bëri 
shaka. “Mbase ne mund ta kundërshtojmë paradoksin e 
Zenos në këtë çast,” tha. 

“Hë?” 

“Unë do të lëviz gjysmë distance nga një pikë në 
tjetrën...” 

“Mm...” 

“Pastaj gjysmën tjetër të distancës... pastaj gjysmën 
tjetër... dhe sërish gjysmën tjetër... dhe... opa. Si tu duk? 
Nuk mund të shkoj më tutje.” 

Erieni mendoi se kjo gjë ishte për të qeshur, ndërsa 
Helena duke e vështruar në sy i tha, “Ndonjëherë bëhesh 
i çuditshëm.” 


*** 

“Harrova të hedh çajin,” tha Helena. 

“A të kërkoj ujë tjetër të ngrohtë?” tha Erieni, duke 
parë përreth për ndonjë kamarier. 

“ Jo s’ka gjë. Do ti hedh më shumë qumësht. A është 
mjaftueshëm për ty?” 

“Po, është mirë.” 

Erieni po e shihte teksa po mbushte filxhanët dhe po 
mendonte për heshtjen e saj. Ai po mendonte nëse ajo 
ishte më llafazane me të tjerët, me shokët e saj. Po a nuk 
ishte ai një shok për të? 

“Atëherë, çfarë mendimi ke për Nicën?” e pyeti ai. “ 
Tani e ke parë deri diku?” 

“Është e këndshme 

Erieni uli kokën dhe e vështroi poshtë vetullave. “Nuk 
mendoj se mund ta thuash këtë gjë.” 

“Të them çfarë?” 

“Të thuash që Nica është e këndshme. Tingëllon qe- 
sharake në anglisht. Sa e këndshme është Nica.” 

“ Atëherë si e thua ti në frëngjisht?” tha Helena më zë 
të ulët nga irritimi. 

Erieni mblodhi supet. Ai nuk donte që ta fyente; 
mbase këtë gjë kërkonte. “Nuk besoj se gjuha frënge të 
jetë kaq asnjanëse kur kërkohet të vlerësohet diçka. Me 
të vërtet mendon se është qytet i bukur ?” 

“Kështu mendoj” 

“Atëherë duhet të thuash, Nice est jolie.” 

“Nice est jolie.” 

“Po. Unë mendoj se kështu i thonë. Por ka qindra 
vende të tjera në Francë që ja kalojnë këtij qyteti.” 

“Po ne tani jemi në Nicë,” tha qetësisht Helena. “Nuk 
të pëlqen?” 


Erieni hodhi një vështrim përreth. Kolonat dhe shu- 
mica e mureve në Cafe Promenade ishin të veshura me 
pasqyra. Ishte e vështirë të thoshe se sa i madh ishte ai 
vend, ose se cilat gjëra ishin reale dhe se cilat ishin re- 
flektime. Ai pa veten e tij teksa po pinte çaj. Pa gjithash- 
tu profilin e Helenës në krah ndërsa pjesën e pasme të 
kokës së saj të reflektuar më larg. Po dëgjonte sfondin e 
muzikës së Europop për një moment dhe vuri re se njëri 
prej kamarierve po këndonte me vete. Ai dëshironte të 
thoshte se Nica i jepte një goditje në nëntor, sepse ishte 
një qytet i mbajtur mirë për invalidët e pasur. Ai kurrë 
nuk kishte parë kaq shumë farmaci në qendrën e ndonjë 

qyteti. Nica ishte artificiale, e rregulluar, e pastër, e kon- 
trolluar dhe e zymtë. Por Helena kishte dashur të vinte 
këtu dhe ai kishte rënë dakord. Kështu që i kishte thënë; 
“Dakord. Koha patjetër që do të jetë e mirë. Është më 
mirë sesa të qëndrojmë në qytetin tonë duke parë se si 
bie shi dhe të presim të na përmbytet shtëpia.” 

Ra heshtja. Që të dy hodhën vështrimin jashtë derës 
së hapur drejt Promenade des Anglais. Një maune kishte 
mbërritur dhe punëtorët po shkarkonin pengesat e trafi- 
kut. Policët që mbanin kapelet e basketbollit po ua bënin 
më dorë makinave të ngadalësonin. Një nga punëtorët 
po ecte në pjesën e pasme të maunes, ndërsa ajo po ecte 
përpara. Për një çast ata po lëviznin me të njëjtën shpe- 
jtësi por në drejtime të ndryshme. Burri duke sikur po 
ecte, por në të vërtete po qëndronte i palëvizur duke 
lëvizur këmbët me mjeshtëri drejt horizontit të largët të 
detit ndriçues me ngjyrë blu. 

Një aeroplan po zukaste sipër kokës së tyre. Yjet me 
ngjyrë të artë në sfondin e flamurit të BE-së valëviteshin 
pa ndërprerje mbi shtizën e flamurit. Gjysma e ka- 
limtarëve mbi fasadën e bregut të detit dukeshin sikur 
kishin veshur patina. Ishte një skenë e qetë dhe idilike, 
megjithatë Erieni ishte i mërzitur me të. Në atë çast u 
ndërgjegjësua për peshën e librit që mbante në xhep. 


*** 

Ishte botimi i vitit 1948 të librit “Jeta dhe dashuritë e 
mia” nga Frank Harris, i botuar në Paris, me sa duket 
sepse ishte konsideruar i pahijshëm për pjesën tjetër të 
lindjes. Erieni e kishte gjetur në një kosh pazari në Rue 

de France për vetëm dhjetë euro. Ai kishte filluar ta lex- 
onte atë libër në shtrat pikërisht dje kur Helena po bënte 
dush dhe vazhdoi ta lexonte edhe kur ajo hyri në dhomë 
e veshur me këmishë dhe kilota dhe po vinte vërdallë 
nëpër dhomë duke rregulluar gjërat. 


“O Zot, ti mendon vërtetë që unë jam shumë e mër- 
zitshme përderisa të duket ai libër i vjetër më interesant 
se unë” tha ajo pas një farë kohë. 

“Jo, më vjen, sapo e mora për ti hedhur një sy dhe 
më tërhoqi.” Ai kaloi disa faqe. “ Dëgjoje pak këtë. ‘Nëse 
një novelist duhet të merret më plotësimin përfundimtar 
të personazheve të tij, nga treqind faqe romani duhet të 
shkojë në pesëqind faqe. Dyqind faqe shtesë duhet të 
jenë më piktura që tregojnë anën seksuale të personaz- 
heve, të cilat i bëjnë ata të jenë të vërtetë. Çfarë mendimi 
ke?” 

“Çfarë do të thash me këtë se çfarë mendimi kam?” 

“A mendon se është e vërtetë që njerëzit shpenzojnë 
dy të pestat e kohës së tyre duke menduar për seksin?” 

“Jo. Megjithatë nuk e di. Po ti si mendon?” 

Erieni po vriste mendjen. “Unë mendoj për të shumë,” 
shtoi ai. 

“Në të vërtetë më shumë së ç’mund ti pranoj vetes, kam 
parasysh ditën e sotme, për shembull, të kam vëzhguar 
gjatë gjithë kohës dhe nuk më është hequr nga mendja 
se sa e mahnitshme do të ishte sikur të ishim vetëm, të 
të shihja të zhveshur dhe të të prekja. Kur jemi në vende 
publike kjo është gjëja më fantastike që dëshiroj të bëj.” 

Erieni u surpriza kur pa Helenën të skuqej.. 

“Nuk ma merr mendja se ti mendon për të bërë seks 

me mua dy të pestat e kohës,” tha ajo. 

“Epo, është e vërtetë. Gjithsesi, po mendoj edhe në 
këtë moment. Ndoshta do të resht së menduari nëse do 
kemi njëzet vjet bashkë. Ose dy vjet. Ose madje edhe dy 
muaj.” 

Helena morri një jastëk dhe ia hodhi në kokë duke 
rrëzuar Frank Harrisin në tokë. Erieni ja hodhi mbrapsh. 
Pas tre minutash ai i hoqi kilotat, por nuk ia hoqi këm- 
ishën. Ndaloi pikërisht në momentin kur do të e hllimit 
të aktit. 

“Duhet të flasim më shumë për seksin,” tha ai. “Duhet 
të më thuash se çfarë të pëlqen. Përndryshe do ta merr 
vetë më mend.” 

“Dakord,” iu përgjigj Helena. “ Edhe ti më thuaj se 
çfarë të pëlqen.” 

“Të pëlqen të pish vetëm çaji i zi apo do mëngjes të tipit 
Anglez ?” Tha Erieni, duke inspektuar koshin e qeseve të 
çajit që ua kishte lënë kamerieri. “Nuk ka rëndësi midis 
këtyre të dyjave, por nuk do të marr çaj Earl Grey. E ur- 
rej atë lloj çaji, me se bëhet, me qitro apo me çfarë. Ka 
shijen e barit të molës.” 

“Duhet të na kishin sjellë dy çajnik të vegjël,” tha He- 
lena. “Pastaj secili prej nesh mund të zgjidhte.” 

“Ke të drejtë. Megjithatë ne kemi vetëm një çajnik të 
madh dhe duhet të biem dakord. Kështu ndodh kur je 
në çift. Duhet të bësh një kompromis për ti ndarë gjërat.” 

“Epo, unë kam bërë kompromis duke mos shkuar në 
plazh për të bërë banjo dielli pikërisht në këtë çast” 

“Nuk mund të bësh banjo dielli në kohë të vrenjtur, 
pavarësisht se sa nxehtë bën. Nuk është zakon prej xhen- 

tilmeni.” 

Helena qeshi dhe Erieni ia nguli vështrimin tek sytë 
e saj me ngjyrë blu të thellë duke i vlerësuar për një çast. 
Atij iu kujtua se kishte parë të njëjtën ngjyrë blu, pak orë 
më përpara në Muzeun Matisse. Një blu të zhveshur. 

Ata të dy hodhën vështrimin jashtë derës së kafenesë 
tek Promenade des Anglais. Fëmijët me biçikleta me tre 
rrota vinin vërdallë zonj ave të moshuara më shkop. Qentë 
e vegjël përshëndesni njëri tjetrin, duke kërcyer derisa 
arrinin në fund të zinxhirëve të tyre, ndërsa pronarët e 
tyre shiheshin me kënaqësi. Rretë e bardha të ndërprera 
nëpër qiellin me ngjyrë blu të lehtë po lëviznin mbi de- 
tin e ndritshëm. Një aeroplan pasagjerësh po zukonte 
ngadalë përgjatë Baie des Anges, duke iu fshehur aero- 
portit. Erieni u ndje i përgjumur. Iu kujtua libri që kishte 
filluar të lexonte kur ishte në dhomën e hotelit, një kopje 
e gjendur e “Natyra e Ekzistencës” të J.E. MCTaggart që 
e kishte gjetur në shportën e librave të përdorur në Rue 
de France për vetëm dhjetë euro. Helena ishte hedhur në 
shtrat pranë tij pasi kishte bërë dush dhe e kishte parë 
mbi shpatulla gjatë kohës që po thante flokët. 

“Çfarë dreqin po lexon?” e pyeti pas një farë kohë. 

“Një libër të një filozofi të quajtur Mc Tagger. Kam 
dëgjuar për të, por asnjëherë nuk kam lexuar ndonjë gjë 
ai kishte shkruar. Ai është i famshëm për të provuar se 
koha nuk ekziston.” 

“Ashtu. Si arrin ta provojë këtë gjë?” 

“Epo, ai thotë se një ngjarje duhet të përshkruhet si- 
kur ka ndodhur në të shkuarën, në të tashme ose në të 
ardhmen kjo varet nga këndvështrimi ynë. Për shembull, 

nëse bëjmë seks sot, për mua është një ngjarje e ardh- 
shme nëse flasim tani...” 

“Nëse do të jesh me fat.” 

“Nëse do të jem me fat. Por aman është një ngjarje 
që ndodh në të tashme në momentin kur ky veprim 
ndodh...” 

“Nëse zgjat aq shumë sa ne ti kushtojmë vëmendje.” 

“...dhe një ngjarjen që ka ndodhur në të shkuarën kur 
ka përfunduar.” 

“Të gjitha po ndodhin shumë shpejt për eksperiencën 
time. Dhe si e vërteton kjo gjë se koha nuk ekziston, pro- 
fesor?” 

“Sepse në realitet e përcaktojmë këtë ngjarje në lidhje 
me marrëdhëniet që kjo ngjarje ka me ngjarjet e tjera. 
Për shembull, në fillim më duhet të ta heq tutje këtë 
tharësen e flokëve dhe ta heq nga priza.” 

“Po i kam akoma flokët e lagur.” 

“Epo, atëherë më duhet që të të heq këmishën.” 

“Nuk është e nevojshme ta bësh, por ma merr mendja 
se është më qejf nëse e bën.” 

“Pastaj me duhet të të heq kilotat.” 

“Pa dyshim që është më qejf.” 

“Shiko, pikërisht në këtë moment fillojnë problemet 
filozofike. Nëse secila prej këtyre ngjarjeve në këtë seri 
është në fillim në të ardhmen, pastaj në të tashmen, 
pastaj në të shkuarën, lidhje e tyre më ngjarjet e tjera 
në këtë rend nuk ndryshon. Kështu që radha e ngjarjeve 
është absolutisht e fiksuar...” 

“Vetëm sepse ti je një krijesë e zakonit dhe jo e im- 
agjinatës.” 

“Dhe nëse radha është e fiksuar, sekuenca në vetvete 
nuk mund të na tregojë asgjë rreth kalimit të kohës. Koha 
mund të ngrihet dhe sekuenca mund të jetë e njëjtë. 
Kështu që ne mund ta heqim sekuencën si të papërshtat- 
shëm. Dhe si rrjedhojë kemi vetëm cilësitë e një ngjarjeje 
që ka ndodhur në të shkuarën, në të tashmen dhe në të 
ardhmen. Por siç e thamë, këto cilësi varën tërësisht nga 
këndvështrimi i vëzhguesit, dhe për më tepër ato janë re- 
ciprokisht të përjashtuara. Një ngjarje nuk mundet që në 
mënyrë të brendshme të zotërojë cilësitë e të ndodhurit 
në të ardhmen në një moment, dhe në të shkuarën në 
një moment tjetër. Kështu që ne na duhet të pranojmë 
se çështja kohë nuk ka të bëjë më ngjarjen. Koha është 
tërësisht subjektive dhe sigurisht që ky mund të jetë një 
iluzion. Nuk mund të gjejmë asnjë provë që të konfir- 
mojë përshtypjen tonë se koha shkon.” 

hnen? 

“Po?” 

“A ta kanë thënë ndonjëherë se flet shumë? Dhe nëse 
nuk do të flisje kaq shumë mund ta përdorje gjuhën për 
të bërë gjëra të tjera?” 

“Mm?” 

“Kështu është mirë.” 


*** 

A u themi të na sjellin edhe një çajnik tjetër? Ky çaji të 
linte shumë për të dëshiruar.” 

“Do të na thonë të paguajmë për të dy çajnikët.” 

“S’ka problem. Jemi me pushime.” 

Ia bënë me dorë kamerierit që vazhdonte të këndonte 

vetëm nën sfondin e grupit Europop . Erieni porositi 
një çajnik tjetër me çaj dhe më pas i hodhi një vësh- 
trim Helenës, e cila ia pasoi vështrimin më sytë e saj 
të jashtëzakonshme me ngjyrë manushaqe, një ngjyrë, 
mendoi Erieni që ishte shumë afër me blunë ndërkom- 
bëtare të Yves Klein. Ajo ishte djegur pakëz nga dielli në 
hundë dhe në mollëza, gjithashtu dukej e shëndetshme, 
e çlodhur dhe shumë e bukur. Në fakt ajo ishte kaq e 
bukur, mendoi Erieni saqë ai kurrë nuk do të ishte në 
gjendje ta linte. 

Të dy hodhën një vështrim përtej derës së hapur të 
kafenesë që gjendej përgjatë Promenade des Anglais. 
Një aeroplan pasagjeresh gumëzhinte nëpër qiellin me 
ngjyrë blu të thellë në qiellin e nxehtë të nëntorit dhe 
dielli i vonë i pasdites ndriçoi detin e qetë. 

Bluja ishte një vajzë e vogël si shumica e vajzave, e cila 
e kalonte pjesën me të madhe të pasditeve duke ëndër- 
ruar, për kafshët mitologjike dhe kështjellat lart në majë 
të maleve të mbuluar nga mjegulla, nëpër vendet më të 
largëta të botës. Ajo e interpretonte rolin me elegancë, 
duke grumbulluar lloje të çuditshme kafshësh me gëzof, 
të cilëve iu kishte vendosur emrat e të gjithë personaz- 
heve të saj të preferuar, të marra nga legjendat Arturi- 
ane. Prindërit e saj të gëzuar me sjelljen e çuditshme të 
së bijës, mburreshin se i kishin rrënjosur Blusë pasionin 
për të lexuar kur ndërkohë një pjesë e vogël prindërish 
kënaqnin veten e tyre me shkelësit e vegjël të dhënë pas 
lojërave elektronike. 

Si e ëma, ashtu dhe i ati ndikuan në zhvillimin e një in- 
telekti të lartë si dhe në zhvillimin e hemisferës së djath- 
të të trurit të vajzës së tyre, Blusë, dhe ndërkohë që ata 
vazhdonin të diskutonin rreth kësaj çështjeje, vajza nuk 

kishte shoqe tjetër përveç vetes së saj. 

Siç ndodh zakonisht, kombinimi i vetmisë, lirisë dhe 
imagjinatës bëri që Bluja të mos kishte shokë. Njerëzit 
të cilët e kuptojnë dhe besojnë në konceptin e aris- 
tokracisë kryesisht përjetojnë një kohë të vështirë duke 
bashkëvepruar me njerëzit e vërtetë, vetëm nëse ata 
zotërojnë një sasi të jashtëzakonshme durimi. Bluja nuk 
ishte e tillë. 

Bluja filloi të rritej, fatkeqësisht siç na ndodh të gjithëve 
dhe pikërisht ato veprimet e dashura të cila dikur kishin 
qenë një burim krenarie për prindërit e saj u shndër- 
ruan në probleme për ta. Fillimisht, ata i kërkuan së bijë 
të mos fliste më me shokët e saj imagjinar në momentin 
kur mësuesja e klasës së katërt i telefonoi për të disku- 
tuar këtë problem. 

Bluja ishte munduar t’ua shpjegonte prindërve se nëse 
ajo ndalonte së biseduari me ta, kjo nuk do të thoshte se 
ata do të pushonin së biseduari me të. 

Kur Bluja e kishte ndarë me prindërit e saj për herë të 
parë këtë informacion, ata kishin qeshur. Por teksa mua- 
jt dhe vitet shkonin,buzëqeshjet në fytyrat e prindërve 
po bëheshim më shumë të sforcuara. 

Kur Bluja arrit katërmbëdhjetë vjeç, i ati filloi ti sug- 
jeronte terapinë. Që prej asaj kohë Bluja shpenzonte 
nga një orë me Dr. Golan çdo të mërkurë pasdite, derisa 
përfundoi shkollën e mesme. Bluja mësoi të bëhej një 
gënjeshtare e mire, derisa Dr. Golani deklaroi se ajo ishte 
përmirësuar dhe nuk kishte nevojë të vazhdonte terap- 
inë. Në të vërtetë, Bluja ishte bërë një gënjeshtare aq e 

mirë saqë kishte filluar ti besonte edhe vetë pjesën më të 
madhe të gënjeshtrave. Shpeshherë vijat ndarëse midis 
gënjeshtrës dhe të vërtetës mjegulloheshin dhe ajo har- 
ronte nëse po shtirrej apo thjesht pretendonte se shtirej. 
Shokët e saj imagjinarë filluan ta takonin rrallë e më 
rrallë, derisa nuk erdhën më. Brenda një viti që ajo kishte 
filluar terapinë me Dr. Golanin, më në fund e kuptoi se 
ishte shtirur përgjatë gjithë kohës. 

Ajo ishte shtirur si e trishtuar, kur i duhej të ndiqte 
këshillën e Dr. Golanit dhe ti thoshte lamtumirë Lilit, 
shoqes së saj imagjinare më të ngushtë. Bluja kishte im- 
agjinuar se kishte kaluar çdo pasdite fëmijërore në sho- 
qërinë e Lilit. 

Bluja gjithashtu ishte shtirur sikur kishte parë lot në sytë 
e Lilit, teksa ajo po i shpjegonte këshillat racionale të Dr. 
Golanit. Edhe Bluja, vazhdonte ndonjëherë të shtirej si- 
kur vuante disi nga humbja e motrës së saj imagjinare. 
Por gjithçka ishte në rregull, sepse Dr. Golani deklaroi se 
ajo tashmë ishte shëruar. 

Bluja u largua për në kolegj dhe i ndërroi fustanet e saj 
të bukura për princesha me rrobat e firmës Gap uniseks, 
dhe të zakonshme. Pas disa semestrave të ndjekura nga 
debatet, Bluja ndoqi këshillën e të atit dhe u diplomua në 
Filozofi dhe jo në Gjuhën Anglezë, e cila ishte pak më e 
dobishme se një diplomë e marr në Filozofi, sipas atyre 
që i dinë të gjitha. 

Bluja ende rastësisht vazhdonte të binte në dashuri me 
djem me flokë të gjata, me këmisha poetësh të cilët mund 
të recitonin vargjet e Bajronit, por asnjëherë nuk ia rrë- 

feu këtë sekret së ëmës. Bluja ishte e bindur se një ditë 
do të përmbushte ëndrrën e së ëmës që ajo kishte për të. 
Një ditë të bukur, do të dashurohej me një djalë të mirë 
i cili do të kishte përfunduar Masterin në Administrim 
Biznes, do ti ndryshonte bindjet e saj politike në partinë 
Demokratike, dhe do ta zinte gjumi në një shtëpi në per- 
iferi me dy fëmijë dhe një qen që lehtë të quajtur Tafi. 

Gjatë semestrit të vjeshtës në vitin e fundit në kolegj, 
Blusë i ndodhi një ngjarje e çuditshme. Teksa ajo po 
ecte nga konvikti drejt klasës, Bluja dalloi një krijesë të 
vogël të çuditshme që ishte në buzë të një muri të ulët të 
mbuluar me myshk. Nuk ishte më e madhe se një mace 
shtëpie dhe në një ngjyrë disi në jeshile lara-lara që për- 
zjehej me dridhjet nga mbrapa. 

Në të vërtetë, disa sekonda pasi sytë e saj ishin hedhur 
mbi siluetën, Bluja ishte e bindur se ajo po imagjinon- 
te një krijesë të vogël të shëmtuar. Ajo po nxitonte të 
shkonte ku ishte nisur, duke u munduar të sillte ndër- 
mend se sa kohë kishte kaluar që prej kohës që ajo nuk e 
kishte takuar më Dr. Golanian. 

Bluja ishte mësuar të shikonte, ose të paktën të shtirej 
sikur shikonte gjëra të pazakonta. Njëherë, kishte gje- 
tur një zanë të gjymtuar dhe i kishte ruajtur krahët. I 
kishte vendosur midis faqeve të një libri për ti mbajtur 
të sigurta dhe për ti fshehur nga prindërit. Megjithatë, 
kur e kishte hapur një mbrëmje librin për ti admiruar, 
gjithçka që kishte mbetur ishin njolla pluhuri në ngjyrë 
të argjendtë. 

Dr. Golani mërzit shumë kur Bluja e ndau këtë infor- 

macion me të. Ai i tha Blusë se ato krahët e zanës që ajo 
kishte gjetur kishte mundësi të ishin ose krahët e një flu- 
ture të ngordhur, ose ishin pjellë e imagjinatës së saj. Dr. 
Golani i kishte këshilluar disa kokrra të cilat do ta vinin 
në gjumë. Bluja u shtir sikur i piu ato. 

Kishin kaluar tre javë dhe krijesa e vogël nuk kishte lua- 
jtur vendit. Sa herë që Blusë i duhet të kalonte nga rruga 
që të çonte për në klasë, e shkonte teksa ai qëndronte në 
të njëjtin pozicion, me duart e kryqëzuara qetësisht në 
prehrin e tij të vogël. 

Bluja supozonte se ishte një djalë, megjithëse krijesa nuk 
kishte veshur rroba dhe nuk kishte ndonjë gjenalitet të 
jashtëm që mund të dallohej. Gjithmonë qëndronte me 
vështrimin drejt,me sa duket i harruar në rrethinat e tij. 
Përveç pamjes së tij groteske, Bluja filloi që ta pëlqente. 
Ajo i hidhte nga një vështrim për ta parë dhe shpesh 
ngadalësonte hapat teksa kalonte pranë tij, me kujdes 
për të mos ndaluar më tepër sa duhej që të tërhiqte vë- 
mendjen e të tjerëve. Disa ditë Bluja imagjinonte se ai 
ishte i lumtur, megjithëse fytyra e tij ishte tërësisht pa as- 
një shprehje. Lëvizja e vetme e tij ishte një kapsitje e ras- 
tësishme e syrit ku qepallat lëviznin në mënyrë jo sink- 
ronike. Një sy i madh ngjitës kapsitej dhe më pas duhet 
të kalonin disa sekonda që të kapsitej edhe syri tjetër, një 
kokërdhok më i vogël kapsitej si kundërpërgjigje. 

Kapsit.. Kapsit... 

Kapsitja e syve të krijesës së çuditshme e goditi Blunë, 
si të ishin pika shiu të cilat godisnin ngadalë sipërfaqen 
e ujit të një pishine. Nuk kishte ndonjë ritëm të përcak- 

tuar, por përsëritja e njëtrajtshme e kapsitje së syve ishte 
qetësuese. Muzgu i ngrysur i nëntorit kishte mbërritur, 
duke sjellë një shi të imët të ftohtë. Ende krijesa nuk 
lëvizte. 

Shiu binte në vija të drejta mbi lakuriqësinë e kokës së 
stër-madhe të tij dhe mbi lëkurën me ngjyrë si jeshile të 
përzierë të trupit të vogël e pa qime. Bluja ndjeu dësh- 
përim dhe një ndjenjë kundërshtimi në sytë e tij teksa 
kapsiti sytë në mënyrë të vazhdueshme. Ajo e njohu 
vështrimin që njëherë i kishte hedhur Lili, dhe pa ngu- 
ruar aspak e kapi krijesën dhe e futi brenda çantës së saj 
së shpinës. Bluja vrapoi në drejtim të apartamentit me sa 
shpejtësi kishte,duke e shtrënguar çantës pas kraharorit 
si të kishte një thesar të vjedhur. 

Në sigurinë e dhomës së saj Bluja e nxori me kujdes 
krijesën e çuditshme nga çanta e lagur tërësisht. Trupi 
i krijesës u var në duart e saj dhe për një moment tmer- 
rues mendoi se e kishte shtypur. I vendosi kokën në 
njërën dorë dhe morri frymë e lehtësuar teksa krijesa 
kapsiti sytë. 

Po kapsit sytë... Po kapsit sytë... 

Bluja i kishte palosur njërin prej veshëve të mëdhenj 
gjatë transportit, dhe pavarësisht përpjekjeve të saj nuk 
mundi ti jepte formën origjinale. Deformimi as nuk e 
përmirësoi dhe as nuk e përkeqësoi pamjen e krijesës. 
S’kishte pikë dyshimi se ajo ishte gjëja më e shëmtuar që 
Bluja kishte parë ndonjëherë. Hunda ishte e gjatë dhe e 
kthyer dhe trupi dukej si një hibrid i tmerrshëm i njeriut 

dhe amfibit. 

Lëkurën e kishte të ftohtë dhe të lagësht, dhe megjithëse 
i kishte duart e thata, i fshiu ato pas pantallonave pasi e 
uli krijesën poshtë. Mbante një erë dheu të sapo thartuar. 
Por, pavarësisht pamjes së çuditshme të krijesës dhe 
sjellës së tij, për Blunë ishte diçka e dashur. Nuk ishte e 
sigurt se çfarë krijese ishte, por Bluja supozonte se ishte 
ndonjë lloj lugati ose kukudhi. Nuk i kishte parë këto 
krijesa në jetën reale më përpara. Historitë e kishin bërë 
të besonte se këto krijesa do të ishin më të mëdha dhe të 
frikshme. Ndoshta kjo krijesë ishte një bebe. 

Po kapsiste sytë... Po kapsiste sytë... 

Ditët kalonin dhe Bluja kishte harruar të shkonte në 
mësim. Ajo ulej për orë të tëra duke parë krijesën. I erdhi 
ndër mend se ndoshta krijesa mund të kishte nevojë që 
të hante, kështu që Bluja u nis në kërkim të ushqimit të 
përshtatshëm. Fillimisht ndjenja e mikpritjes e bëri që ti 
ofronte bukë dhe djathë. Krijesa nuk reagoi fare. Thjesht 
kishte hedhur vështrimin drejt. 

Po kapsiste sytë... Po kapsiste sytë... 

Pasi zhbiroi nëpër dollapë duke i ofruar gjithçka që 
mendonte se mund të hahej pa rezultat, Bluja u dorëzua 
e irrituar. Krijesa kishte filluar të dukej e sëmurë. Majat 
e veshëve kishin marr një nuancë të verdhë dhe pullat 
kafe ishin të dukshme mbi lëkurën më ngjyrë në jeshile 
të thellë, e cila varej lirisht në trupin e hollë. 

Sa më shumë ditë kalonin, aq më shumë Bluja ndjente 
se krijesa e saj venitej. Ajo po e mbante në krahë, duke u 
munduar që ta qetësonte krijesën e shkretë, por e vetmja 
përgjigje që mori ishe kapsitja e vazhdueshme e syve. 

Po kapsiste sytë... Po kapsiste sytë... 

Sytë e krijesës kishin filluar të futeshin brenda zgavrave 
të mëdha të syve. 

“Të marrtë dreqi!” thirri Bluja duke e mbërthyer krijesën 
me forcë në duar, duke u munduar që ta bënte më të 
vetëdijshme. 

Krijesa reagoi me një pllaquritje përfundimtare teksa 
duart e Blusë shtrydhën trupin e imët me një përplas- 
je. E shokuar dhe me mosbesim, Bluja po vështronte 
krijesën e thërrmuar e cila tani ishte përhapur në gishtat 
e saj. Sytë ne mënyrë të pavëzhgueshme po e vështronin 
krijesën sërish me qetësi. 

Po kapsiste sytë... Po kapsiste sytë... 

Duke u munduar që ta konservonte atë çfarë kishte mbe- 
tur nga krijesa, Bluja e mbylli në një kavanoz bosh. Ia 
kishte ngulur sytë pirgut të baltës së zezë. Procesi i de- 
kompozimit ndodhi në mënyrë krejt të panatyrshme me 
shpejtësi. Krijesa shkriu përpara syve të Blusë duke u 
shndërruar në një grumbull të vogël pisllëku. Një bukël 
pluhuri u ngrit sipër grumbullit, duke lëshuar një shfryr- 
je të kënaqshme. E vetmja gjë që mbeti e pandryshuar 
ishin sytë e krijesës. 

Kapsit sytë... Kapsit sytë... 

Një manifestim i brendshëm e përfshihu Blunë aq fort si 
të ishte kundërmimi i lakrës së zjerë që kullonte nga ka- 
vanozi. Bluja e mori mbajtëse dhe vrapoi për tek makina. 
Donte vetëm tridhjetë minuta me makinë deri tek Dr. 
Golani dhe kështu mund të vërtetonte se nuk kishte qenë 
e çmendur gjithë këto vjet. 

Bluja huri me furi në zyrën e doktorit, duke e trembur 
sekretaren plakë e të shëndoshë në tryezën përballë. 
Hyri në zyrat e brendshme dhe e mbërtheu Dr. Golanin 
e alarmuar teksa u dha aty. Bluja ngriti lart kavanozin 
duke triumfuar. 

“E shikon?” thirri ajo në mënyrë histerike. “Unë nuk jam 
e çmendur! Kam prova!” Krijesa ishte pak më e vogël se 
një çift kokërdhokësh sysh me ngjyrë të verdhë të cilët 
notonin në një masë ngjyrë kafe në jeshile. 

Kapsit sytë. Kapsit sytë. 

Dr. Golani nuk kishte nevojë të shtirej i shokuar. Ngriti 
dorën dhe mori kavanozin, duke vëzhguar për pak kohë 
përmbajtjen. 

“ Ke shumë të drejtë, Blu”, tha me qetësi Dr. Golani. “ 
të lutem ulu teksa unë të thërras një kolegun tim për ta 
ekzaminuar këtë... këtë - zbulim interesant.” 

Dr. Golani u tërhoq në zyrën e tij private, duke e kyçur 
derën nga pas. Ngrit telefonin dhe formoi numrin të ci- 
lin e kishte mësuar përmendësh. 

“Znj. Stefani, kam disa lajme shqetësuese,” ia nisi 

Dr.Golani, duke ulur kavanozin e Blusë mbi tavolinën 
e tij. 

“ Vajza juaj sapo mbërriti në zyrën time me çfarë duket 
një kavanoz plot me mbetjet e një bretkose a të një zhabe 
të dekompozuar. Dukej sikur nuk kishte bërë banjë që 
prej disa ditësh. Është shumë e shpërqendruar. Mendoj 
se ka ardhur koha të marrin seriozisht në konsideratë sh- 
trimin jovullnetar në spital. Po ju dërgoj një faks lidhur 
me fletën e shtrimit menjëherë.” 

Një Histori Indiane 


Ajo ecte me përtesë, ndërsa dielli i fortë i prillit i 
binte mbi kokë. Çadra e mbronte nga rrezet e diellit, por 
s’mund të bënte asgjë për ta mbrojtur nga nxehtësia-një 
lloj nxehtësie e egër, që të merrte frymën me energjinë e 
saj. Disa buaj ishin lidhur në trungjet e arrave të kokosit 
duke kullotur buzët e tyre të thara. Herë pas here ka- 
lonte ndonjë makinë, që linte shenjat e rrotave në ziftin 
e shkrirë si një anije që shfaqet në det të hapur. Përveç 
kësaj, mbizotëronte një qetësi e thellë dhe asaj nuk i zinte 
syri njeri. 

Me fustanin e saj të gjatë e të bardhë, që e vishte vetëm 
të dielave, Xhin Narinin mund ta merrje për një katërm- 
bëdhjetë, ose pesëmbëdhjetë vjeçare. Në të vërtetë, ajo 
ishte vetëm dymbëdhjetë vjeç, një fëmijë e thjeshtë me 
natyrë të çiltër si hibiscus me ngjyrë të kuqe, që zbuku- 
ronte flokët e saj të gjatë e të zezë. 

Kohë më parë, familja e saj kishte mbërritur në Trini- 
dad nga India si punëtorë nëpër platancionet e sheqerit. 
Babai i saj, kishte arritur shumë sukses, duke blerë dhe 
pastruar tokën përreth Rio Cristalinos dhe duke e mb- 
jellë me kafe. 

Anës rrugës së pluhurosur, gati njëzet metra para Xhinit, 
ndaloi një makinë. E vuri re menjëherë që ndaloi, por 
nuk mund ta dallonte dot cila ishte dhe nuk e shquante 
dot shoferin tejpërtej xhamave të zezë, aq të zinj sa edhe 
vete kapaku rrezëllites i makinës. 

Teksa po i afrohej, xhami i makinës filloi të hapej. 

“Ç’kemi Xhini,” dëgjoi nga mbrapa. 

Ajo ndaloi dhe u kthye. Fytyra ezmere i mori një ngjyrë 
të kuqe të lehtë. Ravi Kirjani ishte i gjatë, i dobët dhe 
gjithmonë i veshur mirë. Kishte sy të zinj e të mëdhenj 
dhe dhembët e bardhë i shkëlqenin teksa fliste. Të gjithë 
pranë Rio Cristalinos e njihnin Ravin. Xhini kishte 
dëgjuar shpesh motrat e saj beqare të flisnin me keqard- 
hje për të, se si, vetëm po të kishin babain gjallë dhe të 
kishin ende tokë, njëra prej tyre do të ishte martuar me 
të. Pastaj fillonin e ziheshin se kush do të martohej me të 
dhe talleshin me Xhinin, sepse ajo për to ishte një vajzë 
e thjeshtë që nuk do ta donte njeri. 

°Nga e ke mësuar emrin tim, Ravi?” e pyeti ajo gjithë 
ndrojtje. 

“Po ti nga e ke mësuar timin,” 

“Të gjithë e dinë emrin tënd. Ti je djali i zotit Kirjani.” 
“Tamam. Dhe ku po shkon Xhini?” 


30 




Një histori indiane 

Ajo hezitoi dhe po shikonte sërish përtokë.“Në faltore,” u 
përgjigj me një buzëqeshje të frikësuar. 

"Xhini, Indianët e mirë shkojnë në tempull.” Zëri i tij 
prej të pasuri të kulturuar dëgjohej ëmbëlsisht teksa 
shtoi duke qeshur: “ Apo mos ndoshta priftërinjtë e tem- 
pullit më të preferuar për ty nuk janë ata me ngjyrë.” 

Ajo u skuq edhe më shumë kur iu përmend At Oli- 
veri. Nuk dinte se si të përgjigjej. Ishte e vërtetë që ajo e 
pëlqente priftin e ri francez, me atë theksin e tij të çudit- 
shëm dhe me sytë e tij blu, por ajo kishte filluar të shkon- 
te tek faltorja Katolike muaj më parë se të mbërrinte ai. 
I pëlqenin shumë meshat e tij të gëzueshme dhe besimi 
thjesht në një Zot, ishte shumë ndryshe nga ato zotat e 
mjerë Hindu që grindeshin me njëri-tjetrin si motrat e 
saj në shtëpi. Por duke i shtuar kësaj, vulgaritetin e vëre- 
jtjeve të Ravit e hutuan fare, sepse familja e tyre ishte e 
njohur për edukatë. Njerëzit gjithmonë thoshin se Ravi 
do të bëhej një zotëri, si i ati. 

Menjëherë Ravi u bë serioz. Lëkura e tij ezmere u bë 
edhe më e errët. Ndodhi që po i vinte keq për fjalët që 
tha. Ndoshta pa pështjellimin në sytë e mëdhenj kafe të 
Xhinit Megjithatë ai nuk priti për përgjigje. 

“Do vish të të shoqëroj unë deri në faltore, me dhuratën 
që kam marr për 21 vjetorin?” e pyeti ai duke vënë syzet 
e diellit. Ajo vuri re sa të hollë ishin skeletet e tyre. Ar i 
vërtetë, mendoi ajo, tamam si ora e tij e stërmadhe që 
kishte në dorë. 

“Është Mercedes, ma ka blerë Babi. Të pëlqen?” shtoi ai 
mospërfillës. 

Nga hija e çadrës së saj Xhinit i zunë sytë një re të vogël të 
veçuar që rrinte e palëvizshme sipër tyre. Dielli ndriçon- 
te pamëshirshëm dhe një ndjenjë mbytëse vazhdonte të 
rritej. Me një shami ajo po fshinte djersën nga balli. Ravi 
zbërtheu jakën e këmishës. 

“Është me ajër të kondicionuar. Dhe ti nuk do të bëhesh 
vonë për në faltore,” vazhdoi ai duke i lexuar mendjen. 
Por faltorja ishte gjëja e fundit që vlonte në mendjen e 
Ravit dhe Xhini pas një momenti hezitimi, e pranoi ft- 
esën e tij. 

Por ai e çoi në një fushë të qetë me kallama sheqeri 
jashtë qytetit dhe atje, me Mercedesin e fshehur midis 
kallamave, ata u pleksën së bashku..Xhini ishte e trul- 
losur. Aq e re sa ishte nuk mund ta kuptonte se çfarë 
do ti ndodhte. Goditja e Kalipsos i mbushi veshët dhe 
kallamat e sheqerit i kishin rënë sipër teksa i ftohti që 
vinte nga ajri-i kondicionuar frynte poshtë këmbëve të 
saj. Pastaj, duke mbërthyer lulen prej lecke që i kishte 
rënë prej flokëve, ajo u shtri mbi kallamat e gjatë, me erë 
të mirë dhe vazhdoi të rënkonte derisa agimi i shkurtër 
tropikal u shndërrua në një natë me yje. 

Ajo nuk ia tregoi asnjërit, madje as At Oliverit. 

Dy javë më vonë, tregu i vogël i qytetit të Rio Kristalin- 
os gumëzhinte nga thashethemet. Ravi Kirjanit i ishte 
premtuar dora e Sunita Murpalanit. Ashtu si edhe Kir- 
janët, Murpalanët ishin një familje e vjetër Indiane, një 
nga më të pasurat në Karaibe. Por, ndërsa Kirjanet ishin 
diplomatë, Murpalanët ishin një familje tregtare. Ata 
ishin pasuruar duke bërë shitje me pakicë, më përpara 

se rënia e çmimit të vajit të zbrazte xhepat e konsuma- 
torëve, dhe tani dyqanet e Murpalanëve ishin shpërndarë 
kudo Trinidadit dhe në disa ishuj të tjetër përreth. 

Me urtësi, ata kishin zgjeruar aktivitetin e tyre në vep- 
rime bankare dhe sigurime, dhe si rezultat ndikimi i tyre 
ishte ndjerë në nivelet me të larta. Ishte një ndikim mirë- 
dashës, sigurisht, asnjëherë nuk abuzohej me të, sepse 
njerëzit gjithmonë thoshin se familja Murpalanit ishte e 
respektueshme dhe jashtë çdo vërejtje. Ata kishin shtëpi 
në Port-of-Spain, Tobago dhe Barbados, ashtu sikurse 
edhe në Indi dhe në Angli, por rezidenca e tyre kryesore 
ishte një shtëpi e madhe me stil kolonial shumë e mah- 
nitshme në veri të Rio Kristalinos. Martesa e sajuar do të 
ishte ngjarja sociale e vitit që vinte. 

Kur Xhini mësoi për martesën e Ravit, neveria që ajo 
ndjente për të, u shndërrua në një 11 oj urrejtje të ngrirë. 
Më vonë e pushtoi dëshira për të paguar kafshërinë e tij 
arrogante dhe të pashpirt. Ajo do të jepte gjithçka vetëm 
për ta poshtëruar, për t’ia fshirë atë ngërdheshjen mend- 
jemadhe nga fytyra. Por në të vërtet nuk bënte asnjë 
lëvizje. Gjatë ditëve të javës shkonte në shkollë dhe gjatë 
fundjavës vazhdonte të ndiqte shërbesat e At Oliverit. 

“Vajzë, paske shume gjëra për ti rrëfyer atij priftit të 
bardhë,” i thoshte e ëma sa herë që kthehej në shtëpi 
vonë nga faltorja. 

“Ai nuk është një i bardhë, ai është njeri i Zotit.” 

“Edhe ajo mund të jetë, vajzë, por mos harro se ai është 
burrë para se të gjithash.” 

Muajt kalonin dhe ajo nuk e pa më Ravin. 

Pastaj nisën shirat. Gjatë gjithë gushtit shiu mezi pushoi. 
Shiu binte vazhdimisht mbi çatitë e elektrizuara derisa 
ti mendoje se do të çmendeshe nga zhurma. Dhe pasi 
pushonte shiu, ajri ishte i lagësht si kundërhelm dhe 
luteshe të binte sërish shi. 

Pastaj një dite tetori, drejt fundit të stinës së lagët, kur 
familja e Xhinit po festonte tetëmbëdhjet vjetorin e djalit 
të tyre të vetëm, ndodhi ajo që i kishte frikën për javë të 
tëra. Ishte ulur në hanakun e ballkonit duke luajtur me 
nipin e saj gashtë vjeçar, Pini. 


Papritur, Pini bërtiti:”Xhini, pse je kaq e shëndoshë?” 

Përreth oborrit të shtëpisë së vogël të gjithë pushuan 
së festuari. Mbi ballkon ranë sytë kurioz mbi barkun e 
Xhinit. Dhe e merrni me mend ç’donte të thoshte djali. 

“Zoti pastë mëshirë për ty, Xhin! Shiko masën e belit,” 
thirri zonja Narine, duke shpërthyer me zemërim dhe 
e mori vajzën për krahu dhe e futi brenda, larg veshëve 
kureshtarë të fqinjëve. Zëri i saj ishte i lartë dhe agresiv 
dhe u krijua një zymtësinë tek sytë si zymtësia e qellit 
para një shtrëngate. Si mund të ishte treguar kaq e ver- 
bër? Ajo mallkoi veten e saj dhe pyetje të ashpra shpër- 
thyen nga buzët e saj. 

“Pse na hodhe këtë turp mbi vete, moj vajze? Çfarë 
gjërash të shëmtuara ke bërë? Kush do të të marr ty tani? 
Asnjë burrë për të qenë kjo është e sigurt. Pse e nxive 
emrin e babait tënd që në këtë moshë? Ai as arriti të 


34 




Një histori indiane 

shihte të lindje. Falënderoj zotat që nuk duhet ta mer- 
rte vesh gjithë këtë. Sigurisht që ke shumë rrëfime për ti 
bërë njeriut të Zotit, moj vajzë.” 

Më se fundi gjithë këto fjalë e rraskapiten dhe u ul rënd- 
shëm, zemra e saj e dobët rrihte papushim dhe kraharori 
i saj ishte tendosur gati për të shpërthyer. 

Xhini i rrëfeu së ëmës atë mbasdite se Ravi Kirjiani ishte 
ai qe e kishte përdhunuar. Ishte një qetësi e madhe pas 
kësaj dhe dëgjoheshin vetëm dihatjet e zonjës Narine. 
Kur foli më së fundi, fjalët e saj ishin të rënda dhe mallk- 
uese. 

“Gjithë mallkimet rënshin mbi atë djalin e Kirjianeve,” 
tha ajo. 

Motrat e Xhinit u frikësuan shumë. 

”Ta dërgojmë në qendrën shëndetësore, Ma?” pyeti In- 
dra. “Mamia vjen sot.” 

“Mos je çmendur moj vajze? Ju e keni para se si e lëviz 
gojën ajo grua si bishti i patës. Ma lini mua në dorë.” 

Atë natë zonja Narine e mori vajzën e vogël për të takuar 
Doktor Khani, një mik të vjetër të burrit të saj tek matu- 
ria e të cilit mund të mbështetej. 

Nuk kishte më asnjë dyshim. Vajza ishte shtatzënë. 

“Po çfarë mund të bëjmë, doktor Khan?” e pyeti zonja 
Narine. 

“Ta martosh, sa me shpejt të mundesh,” doktori i pakët 
me moshë të thyer iu përgjigj hapur. 

Zonja Narine shtoi duke u tallur. 

“E kush do ta marrë këtë tani, doktor? Po ju pyes ju. A ka 

ndonjë gjë, ndonjë gjë që mund të bëni për ne?” 

Një fllad mirëseardhjeje hyri nëpërmjet pareteve të dri- 
tareve të kirurgjisë. Jashtë mund të dëgjojë tingujt çjer- 
rës dhe të vazhdueshëm të gjinkallave, ndërsa mushkon- 
jat ishin mbledhur nëpër parete, të tërhequr nga llamba 
mbi tavolinën e thjeshtë. Doktor Khan psherëtiu thellë 
dhe po shikonte nga skeletet e syzeve. Pastaj ai e uli zërin 
dhe foli me zë të këputur si dikush që kishte thënë të 
njëjtën gjë shumë herë të tjera. 

“Unë mund të rregulloj ndonjë gjë për foshnjën pasi të 
këtë lindur. Por duhet të lindi njëherë,e dashura ime. Va- 
jza jote ka një konstrukt të dobët. Ajo është e re, është një 
fëmijë për vete. Ty mund të duket tre muajsh shtatzënë. 
Mos e gënje veten, sepse nëse datat që na ka dhënë janë 
të sakta, pas tre muajsh ajo do të lindi. Gjithçka tani 
është shumë, shumë e pamundur.” 

“Po pasi të lindi,” pyeti zonja Narine me ngurim, “ pasi të 
lindi, çfarë do të ndodhë?” 

“Jo, ma, unë e dua, dua ta mbaj atë, shtoi Xhini qetësisht. 
“Vajzë, mos u bëj budallaqe.” 

“Është fëmija im, Ma. Unë e dua atë. Dua ta mbaj.” 

“Po kush do të kujdeset për ty dhe të paguaj për foshn- 
jën? Edhe nëse Kirjiani bie dakord të paguaj, kush shpre- 
son të martohet me ty?” 

“Do të martohem, mos u shqetëso’ 

“Ti do të martohesh! Mos u bëj budallaqe. Kush do të 
marr ty?” 

“Kirjiani, Ma. Do të martohem me Ravi Kirjanin.” 
Doktor Khan nënqeshi. 

“Kështu pra, vajza jote nuk qenka një budallaqe siç men- 

don ti,” tha ai. “Unë të thashë që ta martoje. Dhe djali 
i Kirjanëve ja vlen. Çfarë ka për të humbur? Ajo është 
shumë, shumë e zgjuar!” 

Ravi Kirjani u ballafaqua me shtatzëninë e Xhinit dhe 
solli ndër mend atë pasdite të diele gjatë stinës së thatë 
kur kallamat e sheqerit ishin gati për tu korrur. Për çudi- 
në e Narineve ai nuk diskutoi fare. Ai pranoi menjëherë 
të martohej me Xhinin. Për të ishte një mundësi e mirë 
për ti shpëtuar sajesës martesore për te cilën nuk kishte 
fare dëshirë. Megjithëse Sunita Murpalani pa diskutim 
vinte nga një familje e mire, asnjë nuk pretendonte se ajo 
ishte e pashme. Ose ndoshta ai kishte frikë se do të për- 
ballej me pyetje të vështira si të policëve, që do të kishin 
qenë të vështira për tu përgjigjur në momentin kur fryti 
i epshit të tij të shihte dritën e diellit. Zonja Narine ishte 
e tronditur. Madje edhe Xhini ishte e çuditur se sa pak 
rezistencë bëri ai. 

“Ndoshta,” mendoi ajo me një buzëqeshje ironike, “nuk 
është vërtet shumë i keq.” 

Çfarëdo qoftë arsyeja duhet ta pranojmë që Ravi u soll 
me ndershmëri. Po ashtu edhe familja e Murpalananit. 
Nëse në vetvete ata e ndjenë poshtërimin thellë, publik- 
isht ata e pranuan me qetësi dhe njerëzit u çuditën që ata 
vazhdonin të flisnin me djalin që kishte fyer një vajzë 
dhe i kishte thyer zemrën asaj. 

Madje pesë vëllezërit e Suntias e ftuan Ravin të kalonte 
një ditë me ta në shtëpinë pranë detit në Mayaro. Duke 
qenë se Ravi ishte një mik i përhershëm i familjes nuk 
gjeti shkak për ta refuzuar. 

Vëllezërit Murpalani zgjodhën një ditë jave për të dalë- 
sepse nuk kishte arsye, thoshin ata, të shkonin gjatë 
fundjavës kur punëtorët ndotnin plazhin, me një nga 
Land Roverat e tyre, 20 km nga Rio Cristalino. Ata ishin 
të kënaqur dhe bënin shaka me Ravin ndërsa shërbë- 
torët e tyre vendosnin mish pule të ftohtë dhe sallatë nën 
sediljet e pasme të makinës dhe paketuan kuti me akull 
dhe vozë me rum. Pastaj i hodhën një vështrim qiellit 
për të parë nëse kishte re dhe përgëzuan veten që kishin 
zgjedhur një ditë kaq të bukur. Suraj, vëllai më i madh, 
pa orën dhe lëvizi këmbët me ankth duke thënë: 

“Erdhi koha për t’u nisur.” 

Vëllezërit e tij ia dhanë të qeshurit dhe hipën në makinë. 
Ishte një e qeshur e hidhur e rastit. 

Land Roverat e mëdhenj dolën përmes Rio Kristalinos 
për të kaluar rrugët në qendër të qytetit. Tashmë treg- 
tarët po ngrinin tezgat e tyre gjatë rrugës dhe po hapnin 
çadrat e tyre prej kanavace që ti mbronin prodhimet nga 
shiu dhe dielli. Premtimet për të bërë tregti sot ishin të 
shumta dhe tregtarët mezi prisnin teksa mbushnin tez- 
gat me mango të freskët ose iu jepnin dorën e fundit 
rregullimeve për të ekspozuar pjeprat e stërmëdhenj nga 
ku reflektonte ngjyra e verdhë nga celofani, reflektohej jo 
vetëm ngjyra e verdhë por edhe pjekuria e tyre. 

Land Roveri u kthye nga lindja drejt Mayaro dhe pak 
çaste më vonë po kalonin varrezat në anë të qytetit. Rru- 
ga për në bregdet ishte e mbushur me trafik nga të dyja 
drejtimet që ende transportonin produktet e tyre për në 

treg dhe kthesat dhe gropat e vazhdueshme e bënin ud- 
hëtimin më të ngadaltë. Më në fund,duke marr një të 
përpjetë nja gjashtë kilometra larg Mayaros, Land Roveri 
filloi të merrte shpejtësi. Të ngriturat e gomave goditën 
një gozhdë reflektuese si një e goditur daulleje dhe dielli 
i mëngjesit binte mbi palmat e arrave të kokosit. 
Papritur, ndodhi një gjë e tmerrshme. Dera e pasme e 
Land Roverit u hap dhe Ravi Kirjiani u hodh, duke rënë 
i pashpresë nën rrota e një kamioni të madh të ngarkuar. 

Gjatë hetimit mjeku ligjor vërtetoi se natyra dhe numri 
i madh i dëmtimeve të Ravit e bënin krejt të pamundur 
të përcaktoje nëse ai ishte vrarë menjëherë pas hedhjes 
apo më pas nga kamioni. Por, me së fundi, u qartësua se 
Ravi kishte qenë akoma gjallë mbasi ra nga Land Roveri. 
Vendimi ishte vdekje e shkaktuar nga aksidenti. 

Tre ditë më vonë eshtrat e Ravit u dogjën sipas ligjeve 
Hindu. Si zakonisht, një numër i madh njerëzish nga 
i gjithë Trinidadi, kushërinj të largët, shok të vjetër 
shkolle, të gjithë që kishin lidhjet e tyre me djalin e 
vdekur mbërritën për ta vajtuar në breg të lumit jashtë 
Mayaros. Disa prej tyre ishin të bindur që vdekja e Ravit 
ishte ndëshkim nga zotat, dhe ata e drejtuan nga qielli gri 
dhe shiu që binte jashtë stinës. Por flakët nuk e përfillnin 
shiun dhe kutërbimi i mishit të djegur mbushi ajrin. Disa 
folën mbytazi për vdekjen. Apo mos Murpalanët kishin 
ndërmarr një veprim detyrues? Dhe jo krejt pa shkak ata 
kishin mundësinë dhe mjetet. Por shumica ranë dakord 
se ai ishte një aksident tragjik. Nuk kishte ndonjë ndry- 
shim të madh se ishte kamioni i Murpalanëve që e shtypi 
Rain. Kamionët e Murpalanëve ishin kudo. 

Pastaj, panë hirin të derdhej në ujërat e turbullta të lumit 
Otoire dhe shumë shpejt do të zhdukeshin në ujërat e 
ngrohta të Atlantikut. 

“Gjithsesi,” tha njëri prej njehatoreve të moshuar duke 
mbledhur supet,“kush jemi ne që duhet të pyesim? Poli- 
cia e mbylli çështjen para se djali të jepte shpirt.” Pastaj, 
ai shkundi pikat e fundit të shiut nga çadra dhe vrau me 
padurim një mushkonjë. 

Ju mund të mendoni se vdekja e Ravit mund ta nxiste 
Xhinin në një vendim të pamenduar. Por ishte krejt e 
kundërta. Ajo ndoqi hetimin gjyqësor dhe vajtoi në fu- 
neralin e tij Data e lindjes erdhi dhe shkoi. Shkuan dhe 
gjashtë javë të tjera para se Xhini, tashmë trembëdhjetë 
vjeçe,të lindte djalin e saj në maternitetin publik të San 
Fernandos. Kur e panë fëmijën, infermieret i hodhën 
një vështrim të shqetësuara njëra-tjetrës. Pastaj e morën 
foshnjën pa e lënë Xhinin ta shihte. 

Në fund ato u kthyen me një nga doktorët, një Kreol 
trupmadh, i cili po kujdesej me veprimet e tij të qeta që 
foshnja të ishte mirë në anë të krevatit. 

“Është e vërtetë që ai është i bardhë, moj vajzë,’ i tha teksa 
infermierja i vendosi Xhinit fëmijën në krah, “po duhet 
ta dish, është nga lindja me vonesë. Dhe mos harro ti je 
shumë e vogël...dhe të dy do të kaloni kohë të vështira. 
Prit një ditë... tre ...sytë do ti ndryshojnë ngjyrë dhe ai 
do të marr një ngjyrë të shëndetshme.” 

Një histori indiane 


Xhini pa sytë blu të djalit dhe i puthi, dhe pasi e bëri këtë 
një ndjenjë e frikshme rraskapitjeje i kaploi tërë trupin. 
Sytë ishin shumë blu, ashtu si edhe sytë e At Oliverit. Ajo 
psherëtiu për ironinë e gjithë kësaj. Të ishte ky doktori 
Kreol kaq budalla? Sigurisht që ai e dinte pa aq sa edhe 
ajo që ngjyra e bardhë nuk do të ikte kurrë. Çelsi i së 
vërtetës, ishte mbyllur vetë brenda. 


Hibiscus- (greqisht) është një bimë me rreth 220 lloje 
lulesh nga familja e Malvaceae, gjendet në zonat tropi- 
kale ose subtropikale nëpër botë. 

Sa i bukur është 


Sa i bukur është Besimi, kur besojmë në Zot, 

Sa i bukur është Krijimi, kur besojmë në Krijues, 

Sa e bukur është Mëmësia, kur besojmë tek Mëma, 
Sa e bukur është Atësia, kur besojmë tek Betejat, 

Sa e bukur është Fëmijëria, kur besojmë tek Pafajësia, 
Sa të bukura janë Ëndrrat kur besojmë tek Ambicia, 
Sa e bukur është Përmbajtja, kur besojmë tek Thjeshtë- 

sia, 

Sa e bukur është Jeta, kur besojmë tek Vdekja, 

Sa e bukur është Dashuria, kur besojmë tek Kujdesi, 
Sa e bukur është Lumturia, kur besojmë tek Trishtimi, 

Sa të bukura janë Lidhjet, kur besojmë tek Butësia, 
Sa i bukur është Fryti, kur besojmë tek Mbjellja, 

Sa i bukur është Vetëbesimi, kur beson tek Vetja, 

Sa e bukur është Bota, kur besojmë tek Paqja, 

Sa e bukur është Shoqëria, kur besojmë tek Vëllazëria, 
Sa e bukur është Martesa, kur besojmë tek Shkëmbimi, 
Sa e bukur është Bukuria, kur beson tek sytë e Tu. 

Krishlindjet e Kaluara 


Gjithmonë kam besuar se dhuratat më të bukura 
Na dhurohen Krishtlindjet e kaluara, 

Pasi zbukurimet dhe lodrat janë hequr, 

Pasi shërbesat dhe lutjet fetare kanë marr fund, 
Familjar dhe miq të ngushtë , 

Iu kthehen sërish zgjedhjeve të preferuar të jetës, 
Duke na dhënë dhuratën më të bukur, të menduarit in- 
dividualisht. 

Poet 

Poet - 

Mos shkruaj më për henën. 


Më mirë hesht 
Në kopshtin tënd 
Dhe vështroje teksa lind. 

Të Dua Afër 


Më mbaj afër lotëve të tu, 

Koha kalon, nga çasti në çast, 

Çdo bimë në fushë, dhe lule vyshket, por dashuria është 

pahapsirë, 

Nuk ka kufij, nuk ka barriera , 

Zëmra ime është një vend i pasur, tani që në të je ti, 
Më mbaj afër ëndrrave të tua, 

Afër ndjenjave të tua, afër për të dëgjuar qeshjen tënde, 
Më mbaj afër lotëve të tu, 

Dua që të them kam mall, 

Gjithçka që dua është të jem afër ,shumë afër teje, 

Sa kohë mund të rrimë përqafuar? 

Sa gjatë mund të rrimë zgjuar? 

Sa shumë mund të jemi të gëzuar? 

Sa mund të jemi të dashuruar? 

Më mbaj afër ëndrrave të tua, 

Afër ndjenjave të tua, afër për të dëgjuar qeshjen tënde, 
Më mbaj afër lotëve të tua, 

Dua të jem afër për të thënë sekretin tim, 

Të dua , Të dua , Shpirti im! 

Poezia Ime 


Poezia ime më mbush me gaz. 
Sepse është poezia ime. 

Është si buka e ngrohtë, 

Kur e pjek vetë. 

Është si djali im 
Ditën që ai lindi. 

Qesha kur e mbarova së shkruari, 
përplasa edhe duart. 

Do takoj një të panjohur 
E do ti lexoj poezinë time 

Sepse poezia ime më mbush me gaz, 
Sepse është poezia ime. 

Bukë dhe Muzikë 


Muzika që dëgjoja me ty ishte me shumë se muzikë, 
Dhe buka që ndamë bashkë ishte më shumë se bukë, 
Tani që jam pa ty, e shkretuar është gjithçka, 

Të gjitha që njëherë quheshin të bukura tani vdekur 

kanë. 


Duart e tua tek preknin këtë tavolinë dhe këto argjen- 

durina, 

Kam parë duart e tua teksa mbaje dhe këtë gotë. 

Sendet të kanë harruar e dashura ime, 

Po prapë prekjet e tua mbi to nuk harrohen dot. 


Më gufohej zemra teksa lodrojë përreth tyre, 

E i bekoje me duart dhe sytë e tu, 

Në zemrën time do kujtohesh gjithmonë, 

Siç të kam njohur më parë, O e bukura dhe e zgjuara 

ime moj. 

Gjëja më e Bukur në Botë 


Cila është gjëja më e bukur në botë? 
Trëndafib i qershorit, me vesën e majit zbukuruar, 
Era e ngrohtë e jugut, pa asnjë pikë shi, 

E verteta, jo mizoria e një miku, 
Kenaqësia, pa fuguar për tu mbaruar, 
Bukuria, jo e vetë stobsur dhe e krehur, 
Derisa krenaria e saj të jetë e hedhur tej, 
Drita, e cila asnjëherë nuk të verbon, 
Kujtimet, që asnjëherë nuk të hidhërojnë, 
Dashuria, deri atëherë kur ti ridashuron sërish? 
Cila është gjëja më e mirë në botë? 

Pak nga të gjitha them unë. 

Mrekulli 

Dashuria jote është një mrekulli, në një vend me magji, 

Në një vend të mbushur me kujtime , duke harruar të gjitha hid- 

hërimet, 

Dashuria jote është një mrekulli, në një vend plot fantazi, 

Në një vend ku ëndrrat janë të vërteta , duke i ndjerë me hirësi. 

Bukuria jote është një mrekulli, një vend që unë e quaj shtëpi, 
Një vend ku kam gjetur një engjëll të vërtetë, një vend ku dua ta 

njoh përsëri, 

Trupi yt është një mrekulli, një vend që dua ta zbuloj gjithmonë 

tek ti, 

Një vend i mbushur me pasione, një vend që unë e dashuroj në mar- 

rëzi. 

Trupi yt është një mrekulli, një vend plot hijeshi, 

Një vend i mbushur me thesare pafund , një vend i ëmbël për të dy, 
Puthja jote është një mrekulli, një vend ku çdo çast shijoj ylberin e 

ri, 

Një vend i veçantë për mua, ku shijoj çdo ëmbëlsi. 

Puthja jote është një mrekulli, një vend ku tek ty gjeta njeriun e ri, 
Një vend i rezervuar vetëm për mua, një vend për tu dashuruar, 
Ti thjesht je një mrekulli, një vend ku do të jetoja në përjetësi, 
Një vend dikur aq i largët, që tani e dua në plotësi. 

Ne jemi thjesht një mrekulli, një vend ku ne i japim njeri tjetrit 
vetëm dashuri, 

Një vend ku askush tjetër se di, ku ne të dy jetojmë bashkë përsëri, 
Një vend që unë e quaj shtëpi. 

Gjarpërinjt e Ujit 


55 






Erlet Shaqe 


Poezi 


Shkëlqime 


Zëmrat shkëlqejnë me shkëlqimin e hënës, 
Shpirtrat tanë të lidhur, si puthjet pa-ndalim, 
Një dashuri e pastër dhe gjithçka e qartë, 

Pa u krahasuar me asnjë tjetër dashuri sado e lartë, 
Për dashurinë që kemi ne, flasim gjithmonë, 

E shfaqim sa herë që ne udhëtojmë, 

Ne e veshim atë si një maskë, 

Në çdo ditë të re, luftojmë për të prapë, 

Për të dashuruar njeri-tjetrin në çdo çast të dhënë, 
Edhe kur e ardhmja është e pathënë, 

Të dua pafundësisht me qëllim të qartë, 

Të jetoj afër përherë me ty në çdo çast. 

Pema e Jetës 


Që herën e parë që të takova ty, 

Nuk mund të harroj ata sy, 

Dhe me vonë arrita të kuptoj, 

Se me ty kudo doja të jetoj, 

Ndihem shumë i lumtur kur jam bashkë me ty, 

Dhe falënderoj Zotin që na afroi të dy, 

Në fillim mendoja për ty si një shoqe vërtet të mirë, 
Por kuptova se ndjenjat e mia ishin të pafundme për ty 
në atë hapësirë, 

Kisha frikë që ti shpjegoja, nuk dija si po reagoja, 
Kuptoja që ti ndjeje me shumë, 

Dhe fjalët ishin të lehta për tu thënë nga unë, 

Sido që të silleshe ashpër apo me gabime, 

Ti që nga fillimi ke qenë në zemrën time, 
Kujtohu kur vetëm ty, ti kam thënë këto ijalë, 

Që ngaherë do jesh në zemrën time të gjallë, 

Qiejt e jetës time janë errësuar, 

Vetëm ti je e aftë që këto re të errëta, ke për ti larguar, 
Unë kurrë skam për tu ndjerë kështu përsëri, 

Dhe kjo është me siguri, 

Jam shumë i lumtur që ne u takuam, 

Vetëm tani jeta ime është e kompletuar. 

Fluturim 

Në krahët e një shqiponje, 
Dashuria ime për ty fluturon, 
Fluturuese lart e më lart, 

Dhe duke prekur qiellin e pamat, 

Arrita deri atje , 

Dhe tërhoqa një yll nga qielli, 
Për të vendosur në vend të tij, 
Sytë e mendjes dhe shpirtin tënd. 

Për të banuar atje përgjithmonë, 
Ashtu si dashuria ime për ty, 
Në krahët e dashurisë sonë, 
Duke jetuar atje pa jehonë. 

Unë të nderoj e dashur , 
Ashtu siç unë jam, 

Të lutem e dashur ,të lutem, 
Dëshiron të jem unë me ty pranë? 

Ka shumë gjëra që, 

Zëmra ime dëshiron të ti thotë, 
Të dua e dashura ime, 

Mbi gjithçka në këtë botë. 

Trëndafili i ëmbël i virtytit 


Trëndafil i ëmbël i virtytit dhe mirësjelljes, 
Zambak i gëzuar i rinisë së dëshirueshme, 

I pasur në shpërblim dhe i qartë në bukuri 
Dhe për çdo virtyt që është më i shtrenjtë 
Përveç atij që e quan të pashpirt. 

Në kopshtin tënd, unë, sot po të ndjek, 

Atje tek shquaj lule që shndrisin nga freskia, 

Si të bardha dhe të kuqe, të bukura për tu parë, 

Si dhe bimë të gjithanshme, që përkulen terë shkëlqim, 
Megjithatë asgjëkund nuk ndjej , vetëm aromën e hid- 
hur të keqardhjes. 

Kam frikë se marsi me erën e tij të acartë 
Ka vyshkur trëndafilin tim me pamje të vrarë deri në 

ëmbëlsi, 

Vdekja e pamëshirshme i ka shkaktuar zemrës një 
dhimbje të tmerrshme, 

Saqë nëse do të mundja do ti rimbillja rrënjët sërish, 
Kaq kurajo më dhanë petalet e saj në tokë. 

Përsëri 


Ti u përkule dhe më puthe, 

Unë nuk ndjeva më gjunjët e mi, 

Ti u përkule dhe më puthe, 

Unë nuk munda të flas dot përsëri, 

Ti u përkule dhe më puthe, 

Me pasion që rridhte si shi, 

Ti u përkule dhe më puthe, 

Si çdo shkëndijë që rrezaton tek ti, 

Ti u përkule dhe më puthe, 

Me një prekje të lehtë me ëmbëlsi, 

Ti u përkule dhe më puthe, 

Një puthje që e dua përsëri, 

Ti u përkule dhe më puthe, 

I sigurte që të putha dhe unë tek ti, 
Ti u përkule dhe më puthe, 

Dhe çdo puthje tek ne kishte zjarr të ri, 
Ti u përkule dhe më puthe, 

Por ti më le të prisja në vazhdimësi, 
Ti u përkule dhe më puthe, 
Zemër, të lutem më puth përsëri! 

Ëndrrat 


Disa thonë që ëndrrat janë ato që janë, 
Emocionet na çojnë afër dhe larg, 

Thonë që zemra është një vend i zjarrtë, 

Si dashuria që gjen rrugëtimin e saj, 

Ëndrrat mbajnë të vërtetën përbrenda, 

Duke goditur të fshehtat e ëmbla, 

Ëndrrat janë ato që janë, 

Një e vërtetë e përjetshme si një yll i gjallë, 

Përsëri gjeta dashuri në ëndrrat e mia, 

Të vërteta në dukshmëri, 

Besoj në to më shumë se çdo frikësim të ri, 

Dashuria ëndërrimtare, një dashuri me vërtetësi, 
E ëmbla ime, për mua ti je e vetmja dashuri, 

Te dua ty, me shumë se kujtimet me dhembshuri. 

Mirënjohje 


Dikur ishte një zemër që ishte thyer, 
E hedhur mënjanë si diçka e kotë, 
E shtypur e shqyer copë-copë, 
Shkatërruar nga një gabim i kotë, 


Nëpër një dhomë të errët sytë endet dhe shikimi këm- 

behet, 

Në dy shpirtra që janë mbërthyer bashkë nga i njëjti be- 

sim dhe fat, 

Mendime pasioni në çdo shikim , 

Dhe zëmra e turbullt sheh çdo vallëzim, 

Një frymarje jete lulëzon në gjoksin tim të vdekur, 
Për të zgjuar një dashuri që kurrë s’kisha për ta gjetur, 
Si një puthje nga parajsa solli tek unë gjithësinë, 
Lejomë që të shoh tek ty pafundësinë, 

Edhe pse shpirtrat tanë janë me dhimbje larg, 

Pa dyshim që zemrës time, ti i ke marrë çdo çast, 
Këtë dhuratë ta jap me dashuri, 

Që të shpreh mirënjohjen time në pavdekësi. 

Jeta është kërcim 

Jeta është kudo 
Jeta është sfidë 
Jeta është një dhuratë 

Jeta është një shans 
Jeta është një tragjedi 
Jeta është e vetmuar 
Jeta është dhembje 

Jeta është plot me pengesa 
Jeta është një mister 
Jeta është dashuri 

Jeta nuk është fushë me lule 
Jeta është kërcim që ti ta kërcesh 
Jeta është pjesë e mendjes 
Çfarë është jeta? 

Jeta është një gjëegjëze, zgjidhe atë 
Jeta është plot me të papritura 
Jeta është plot me të pashpjegueshme 
Kjo është jeta. 

Fjalët e ndarjes 


Asgjë nuk u mbajt mend, asgjë nuk u harrua. 

Kur u zgjuam, makinat kalonin pranë trotuarëve nën 
verën e ngrohtë, 

Parvazet e dritareve ishin ende të njomura nga shiu i 

natës, 

Zogjtë e shpërndarë dhe të ulur mbi majat e oxhaqeve, 
Sikur rrinin ulur mbi pemë groteske. 

Asgjë nuk u pranua, asgjë nuk u hodh pas. 
Tingëllima e lehtë e zileve ndanin orën nga ora, 

Të pasdites me mjegull të acartë 
E njerëzit iknin së bashku duke shkretuar rrugët, 
Kishte hënë, si dhe dritë në dritaren e dyqanit. 

E muzgu binte si shiu me furi. 

Çdo Jjalë e këtij libri të është dedikuar ty. 
Njeriut që i dhurova dashuri, dhe që më 
morri eliksirin ejetës. Çdo urë ka simbol 
bashkimin, jo ndarjen. 

